rejauldu/bengali-wikipedia huggingface dataset:
নাগোথানা () ভারতের মহারাষ্ট্র রাজ্যের রায়গড় জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১২ মিটার (৩৯ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে নাগোথানা শহরের জনসংখ্যা হল ১০,১৬৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে নাগোথানা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
স্বাধীনতা চিকিৎসক পরিষদ (স্বাচিপ) বাংলাদেশ আওয়ামী লীগ সমর্থক চিকিৎসকদের সংগঠন। এর বর্তমান সভাপতি জামাল উদ্দিন চৌধুরী ও মহাসচিব কামরুল হাসান মিলন।   ইতিহাস    ১৯৯৩ সালের ২৪ ডিসেম্বর স্বাচিপ গঠিত হয়। স্বাচিপের প্রতিষ্ঠাকালে অধ্যাপক এম এ কাদেরী সভাপতি ও মোস্তফা জালাল মহিউদ্দিন সাধারণ সম্পাদক হিসেবে দায়িত্ব লাভ করেন। ২০০৩ সালের কেন্দ্রীয় সম্মেলনে অধ্যাপক আ ফ ম রুহুল হক সভাপতি ও অধ্যাপক এম ইকবাল আর্সলান মহাসচিব নির্বাচিত হন। ২০১৫ সালে ১৩ নভেম্বর তৎকালীন প্রধানমন্ত্রী শেখ হাসিনার উপস্থিতিতে স্বাচিপের চতুর্থ জাতীয়  সম্মেলন অনুষ্ঠিত হয়। শেখ হাসিনা সম্মেলনে কমিটির ভার স্বাচিপের নেতৃবৃন্দের ওপর ছেড়ে দেন। পরবর্তীতে এম ইকবাল আর্সলান সভাপতি ও এম এ আজিজ মহাসচিব নির্বাচিত হন।   সাংগঠনিক কাঠামো  সম্মেলনের মাধ্যমে স্বাচিপের কেন্দ্রীয় কমিটি নির্বাচিত হয়। স্বাচিপের গঠনতন্ত্র অনুযায়ী প্রতি দুই বছরে একবার সম্মেলন অনুষ্ঠিত হওয়ার বিধান আছে। তবে সূচনাকাল থেকে ২০১৫ সাল পর্যন্ত মাত্র চারটি সম্মেলন অনুষ্ঠিত হয়। সভাপতি ও মহাসচিব সহ অন্যান্য গুরুত্বপূর্ণ পদে সরাসরি নির্বাচনের সুযোগ আছে। ২০১৫ সালের ১৯ অক্টোবর কেন্দ্রীয় কমিটির সদস্য সংখ্যা ১০১ থেকে বাড়িয়ে ১৫১ করা হয়। এছাড়া স্বাচিপের বিভিন্ন আঞ্চলিক শাখা রয়েছে।   তথ্যসূত্র     বিষয়শ্রেণী:১৯৯৩-এ বাংলাদেশে প্রতিষ্ঠিত বিষয়শ্রেণী:বাংলাদেশ ভিত্তিক চিকিৎসা ও স্বাস্থ্য সংগঠন বিষয়শ্রেণী:বাংলাদেশ আওয়ামী লীগ বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের রাজনৈতিক দলের চিকিৎসক শাখা
thumb|right|200px|ইসরায়েলি ১০ আগোরোট ধাতব মুদ্রা  ১০ আগোরোট বিতর্ক একটি ষড়যন্ত্র তত্ত্বকে নির্দেশ করেYasir Arafat: A Political Biography: A Political Biography, Barry Rubin. Page 241 যার প্রচারক ছিলেন ফিলিস্তিন মুক্তি সংস্থার চেয়ারম্যান ইয়াসির আরাফাত যিনি এই ষড়যন্ত্র তত্ত্ব ১৯৯০ সালের ২৫ মে তারিখে জেনেভার জাতিসংঘ সুরক্ষা পরিষদের বিশেষ অধিবেশনে উপস্থাপন করেন। সেই অধিবেশনে আরাফ দাবি করেন যে ইসরায়েলি দশ আগোরোটের মুদ্রার উলটো পিঠে বৃহত্তর ইসরায়েলের মানচিত্র দেখানো হয়েছে যা জায়নবাদীদের সম্প্রসারণবাদী লক্ষ্যকে উপস্থান করছে। thumb|200px|পুরনো ১০০ শেকেল ধাতব মুদ্রা, ১৯৮৪ নিজের দাবির স্বপক্ষে আরাফাত শেফিল্ড বিশ্ববিদ্যালয়ের গুইন রাউলির করা এক গবেষণাপত্র প্রকাশনার ব্যবস্থা করেন যা জিওজার্নালে প্রকাশিত হয়। গবেষণার শিরোনাম ছিলো "ইসরায়েলের আঞ্চলিক ব্যাপ্তির উপর দৃষ্টিভঙ্গি বিকাশ: একটি রূপরেখা মূল্যায়ন" () যা প্রশ্ন তুলে যে ইসরায়েলিদের চোখে তাদের দেশের সর্বোচ্চ সীমান্ত ব্যাপ্তি ঠিক কতটুকু। গবেষণার অংশ হিসেবে রাউলি মধ্যপ্রাচ্যের মানচিত্র উপস্থাপন করেন যেখানে ১০ আগোরোট মুদ্রার মানচিত্রের সীমান্ত বসিয়ে তুলনা করা হয়। গবেষণায় রাউলি অনুমান করে লিখেন:   জেরুসালেমের হিব্রু বিশ্ববিদ্যালয়ের প্রাকৃতিক ভুগোল বিভাগের এস.এম. বারকোভিচ রাউলির গবেষণাপত্রের সমালোচনা করেন। বারকোভিচ উপসংহার টেনে বলেন যে এই কয়েনের এই নকশা একটি প্রাচীন মুদ্রা থেকে গৃহীত হয়েছে এবং  "রাউলির প্রমাণহীন এই দাবির কোন ভিত্তি অবশ্যই নেই।"GeoJournal, March 1991, Volume 23, Issue 3, pp. 187–196, Developing perspectives upon the areal extent of Israel: A reply, S. M. Berkowicz রাউলি তারপর প্রতিক্রিয়ায় জানায় যে এর মানচিত্রের ন্যায় আকৃতির ফলে এই প্রাচীন মুদ্রার নকশাকে বাছাই করা হয়ে থাকতে পারে।  জেনেভায় আরাফাতের দাবি গণমাধ্যমগুলোয় বিশ্বব্যাপী আলোড়ন সৃষ্টি করে।  ব্যাংক ইসরায়েল জানায় যে ১০ আগোরোটের এই নকশা তার ঐতিহাসিক মূল্যের জন্য নির্বাচিত হয়েছে এবং সেই ঐতিহাসিক মুদ্রাটি ম্যাটাথিয়াস অ্যান্টিগনাস (৪০ – ৩৭ খ্রিস্টপূর্ব) ইস্যু করেছিল।  নাথান কার্পের করা নকশায় মুদ্রাটি ১০০ শেকেল হিসেবে ২ মে ১৯৮৪ সালে ব্যাংক ইসরায়েল থেকে ছাড়া হয়। ১৯৮৫ সালের সেপ্টেম্বর পুরনো মুদ্রা নতুন শেকেল দ্বারা প্রতিস্থাপিত হওয়ার পর নতুন ১০ আগোরোট ধাতব মুদ্রাটি পুরনো ১০০ শেকেলের সমতুল্য করে ছাড়া হয়। এর নকশাটিও ব্যাংক ইসরায়েল তাদের চিহ্ন হিসেবে গ্রহণ করেছে।  তথ্যসূত্র  বহিঃসংযোগ        বিষয়শ্রেণী:ইসরায়েলের মুদ্রা বিষয়শ্রেণী:ইসরায়েল সম্পৃক্ত ষড়যন্ত্র তত্ত্ব
মোহাভে ভ্যালি ডেইলি নিউজ  মার্কিন যুক্তরাষ্ট্রের অ্যারিজোনার বুলহেড সিটির একটি পত্রিকা।  এটি ১৯৬৪ সালে কাছের নিডেল ডিসার্ট স্টারের  মালিক এবং প্রকাশক লি বি পেরি দ্বারা শুরু করা হয়েছিল, একটি সাপ্তাহিক সংবাদপত্র যা নিডেল, ক্যালিফোর্নিয়ায় এবং দক্ষিণ মোহাভে উপত্যকায় পরিবেশিত হয়।  এটি ব্রেহম কমিউনিকেশনসের মালিকানাধীন এবং এর প্রচলন রয়েছে ৮,৬০০।   তথ্যসূত্র    বহিঃসংযোগ      বিষয়শ্রেণী:অ্যারিজোনার সংবাদপত্র
লিমনোফিলা () হচ্ছে প্লান্টাগিনাসি পরিবারের একটি গণের নাম।   প্রজাতিসমূহ  এই গণে প্রায় ৪০টি প্রজাতি আছে। প্রজাতিসমূহ হচ্ছে:Limnophila. The Plant List.GRIN Species Records of Limnophila.  Germplasm Resources Information Network (GRIN).  Limnophila aquatica Limnophila aromatica – swampleaf, rice paddy herb Limnophila bangweolensis  Limnophila barteri Limnophila borealis Limnophila ceratophylloides   Limnophila chinensis – finger grass Limnophila connata Limnophila dasyantha Limnophila erecta Limnophila heterophylla  Limnophila indica – Indian marshweed   Limnophila repens  Limnophila rugosa Limnophila sessiliflora – ambulia   Limnophila tenera   তথ্যসূত্র   বিষয়শ্রেণী:প্লান্টাগিনাসি
ক্রিস্তিয়ান আসলানি (; জন্ম: ৯ মার্চ ২০০২) হলেন একজন আলবেনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলান এবং আলবেনিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০২১ সালে, আসলানি আলবেনিয়া অনূর্ধ্ব-২১ দলের হয়ে আলবেনিয়ার বয়সভিত্তিক পর্যায়ে অভিষেক করেছিলেন। প্রায় এক বছর যাবত আলবেনিয়ার বয়সভিত্তিক দলের হয়ে খেলার পর, তিনি ২০২২ সালে আলবেনিয়ার হয়ে আন্তর্জাতিক পর্যায়ে অভিষেক করেছেন; আলবেনিয়ার জার্সি গায়ে তিনি এপর্যন্ত ১২ ম্যাচে ২টি গোল করেছেন।  প্রারম্ভিক জীবন ক্রিস্তিয়ান আসলানি ২০০২ সালের ৯ই মার্চ তারিখে আলবেনিয়ার এলবাসানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আসলানি আলবেনিয়া অনূর্ধ্ব-২১ দলের হয়ে খেলার মাধ্যমে আলবেনিয়ার প্রতিনিধিত্ব করেছেন। আলবেনিয়ার বয়সভিত্তিক দলের হয়ে তিনি ৫ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল আলবেনিয়া  ২০২২  ৭  ১ ২০২৩  ৫  ১ সর্বমোট  ১২  ২  তথ্যসূত্র  বহিঃসংযোগ                  বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:আলবেনীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:আলবেনিয়ার আন্তর্জাতিক যুব ফুটবলার বিষয়শ্রেণী:আলবেনিয়ার আন্তর্জাতিক ফুটবলার বিষয়শ্রেণী:এম্পোলি ফুটবল ক্লাবের খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:আলবেনিয়ার অনূর্ধ্ব-২১ আন্তর্জাতিক ফুটবলার
আবু হাতিম আহমদ ইবনে হামদান আল-রাযি () ছিলেন একজন পারস্য ৯ম শতাব্দীর ইসমাইলি দার্শনিক। তিনি ৩২২ হিজরিতে (৯৩৫ খ্রিস্টাব্দে) মারা যান।Abi Bakr Mohammadi Filii Zachariæ (Razis): Opera philosophica fragmentaque quae supersunt collegit et edidit PAULUS KRAUS. Pars prior. (Universitatis Fouadi I Litterarum Facultatis Publicationum fasc. XXII). Cairo, 1939. p. 291. Editor mentions that this date is mentioned only in كتاب لسان الميزان Henry Corbin, "The voyage and the messenger: Iran and philosophy", North Atlantic Books, 1998. pg 74: "Virtually all its greatest exponents covering the period from the ninth to the eleventh century C.E. show obvious Iranian affiliation. Examples are Abu Hatim Razi)" তিনি রায়ের দাই আল-দুআত (প্রধান ধর্মপ্রচারক) এবং মধ্য ইরানের ইসমাইলি দাওয়াতের নেতাও ছিলেন।   জীবনী  তিনি আধুনিক তেহরানের কাছাকাছি রায়ে জন্মগ্রহণ করেন। তিনি মুহাম্মদ ইবনে জাকারিয়া আল-রাযীর সমসাময়িক ছিলেন এবং তার সাথে বিতর্কে লিপ্ত থাকতেন।   কাজ   আল-জামি ', আইনশাস্ত্রের উপর একটি বই।  কিতাব আ'লাম আল-নুবুওয়া (ভবিষ্যদ্বাণীর প্রমাণ), আবু বকর আল-রাযীর একটি খণ্ডন। Parallel Arabic-English edition, translated, introduced, and annotated by Tarif Khalidi, Brigham Young University Press, 2012, Islamic Translation Series ().  কিতাব আল-ইসলাহ (সংশোধনের বই), "একটি নিওপ্ল্যাটোনিক বিশ্ব-দর্শন উপস্থাপন করে প্রাচীনতম বর্তমান ইসমাইলী কাজ।"H. Landolt in Encyclopedia of Arabic Literature, volume 1, edited by Julie Scott Meisami, Paul Starkey, p. 34. তার সমসাময়িক মুহাম্মাদ ইবনে আহমাদ আল-নাসাফির মতামতের সংশোধনী হিসেবে লেখা।  কিতাব আল-জিনা (অলঙ্কারের বই ), আরবি ভাষার শ্রেষ্ঠত্ব এবং ধর্মীয় পরিভাষায়।   গ্রন্থপঞ্জি    ব্রায়ন, ফ্যাবিয়েন, “ফিলোসফি এবং রিভিলেশন: ট্রেডকশন অ্যানোটি ডি সিক্স এক্সট্রাইটস ডু কিতাব আ'লাম আন-নুবুওয়া ডি'আবু হাতিম আর-রাজি", বুলেটিন ডি ফিলোসফি মেডিভালে ২৮, ১৯৮৬, পৃ.১৩৭-১৬২।  ব্রায়ন, ফ্যাবিয়েন, "আবু বকর আল-রাযীর মতে সময়, স্থান এবং পৃথিবীর উৎপত্তি। উপস্থাপনা এবং ব্যবসা সম্পর্কিত অধ্যায় ১, ৩ ডিইউ «কিতাব আ'লাম আল-নুবুওয়া» আবু হাতেম আল-রাযী'', লুভেনের দার্শনিক পর্যালোচনা, ভলিউম ৮৭, এন°৭৪, ১৯৮৯, পৃ. ১৩৯-১৬৪।।  খালিদি, তারিফ, কিতাব আ'লাম আল-নুবুওয়া (ভবিষ্যদ্বাণীর প্রমাণ), ব্রিঘাম যুব বিশ্ববিদ্যালয় প্রেস, ২০১২, ইসলামি অনুবাদ সিরিজ ( )।  ভাজদা, জর্জেস, "আবু হাতিম আল-রাজি অনুযায়ী আরবি ভাষার বর্ণ ও শব্দ", আরবিকা ৮, ১৯৬১, পৃ. ১১৩-১৮০।   তথ্যসূত্র   বিষয়শ্রেণী:৩২২-এ মৃত্যু বিষয়শ্রেণী:৯ম শতাব্দীর ইরানি ব্যক্তি বিষয়শ্রেণী:মুসলিম দার্শনিক
কলাকান্দা বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।   আয়তন  কলাকান্দা ইউনিয়নের আয়তন ৩,২১৯ একর।   জনসংখ্যার উপাত্ত  ২০১১ সালের পরিসংখ্যান অনুযায়ী কলাকান্দা ইউনিয়নের জনসংখ্যা ৯,৯৫৪ জন। এর মধ্যে পুরুষ ৪,৯২৭ জন এবং মহিলা ৫,০২৭ জন। মোট পরিবার ২,০২৯টি।   অবস্থান ও সীমানা  মতলব উত্তর উপজেলার পশ্চিমাংশে কলাকান্দা ইউনিয়নের অবস্থান। এ ইউনিয়নের উত্তরে ষাটনল ইউনিয়ন, পূর্বে ছেংগারচর পৌরসভা, দক্ষিণে মোহনপুর ইউনিয়ন এবং পশ্চিমে মেঘনা নদী ও মুন্সীগঞ্জ জেলার মুন্সীগঞ্জ সদর উপজেলার বাংলাবাজার ইউনিয়ন ও আধারা ইউনিয়ন অবস্থিত।   প্রশাসনিক কাঠামো  কলাকান্দা ইউনিয়ন মতলব উত্তর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। এ ইউনিয়নে মোট ৭টি গ্রাম রয়েছে। যথা: ১.দশানী, ২.মিলারচর, ৩.হানিরপাড়, ৪.কলাকান্দা, ৫.সাতানী, ৬.লতুরদী এবং ৭.বাহেরচর পাঁচানি।   শিক্ষা ব্যবস্থা  ২০১১ সালের পরিসংখ্যান অনুযায়ী কলাকান্দা ইউনিয়নের সাক্ষরতার হার ৬১.৪%।   আরও দেখুন   মতলব উত্তর উপজেলা  মতলব উত্তর থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:মতলব উত্তর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
অঞ্জু অরবিন্দ একজন ভারতীয় অভিনেত্রী যিনি মূলত মালায়ালাম, তামিল এবং কন্নড় চলচ্চিত্রে অভিনয় করেছেন।  ২০০০ সালের গোড়ার দিক থেকে তিনি মালায়ালাম টিভি সিরিয়াল এবং অনুষ্ঠানগুলিতে পার্শ্ব চরিত্রে অভিনয় করেন।   অভিনয় জীবন  অঞ্জু অরবিন্দ একজন প্রতিভাবান ভারতীয় অভিনেত্রী, যিনি মূলত মালায়ালাম, তামিল, তেলুগু এবং কন্নড় চলচ্চিত্র জগতে অভিনয় করেছেন। তার অভিনয় জীবন শুরু হয় ১৯৯৫ সালে মালায়ালাম চলচ্চিত্র অক্ষরম এর মাধ্যমে। অক্ষরম চলচ্চিত্রে তিনি উষার চরিত্রে অভিনয় করেন। একই বছরে তিনি আরও বেশ কয়েকটি মালায়ালাম সিনেমায় কাজ করেন, যার মধ্যে পর্বতী পরিণয়ম, কিডিলোল কিডিলাম এবং সুন্দরি নিয়ুম সুন্দরন ন্জানুম উল্লেখযোগ্য।  ১৯৯৬ সালে তিনি তামিল চলচ্চিত্র জগতে প্রবেশ করেন এবং পুভে উনাক্কাগা ছবিতে নন্দিনীর চরিত্রে অভিনয় করে জনপ্রিয়তা অর্জন করেন। এরপর তিনি তামিল সিনেমা এনাক্কোরু মাগান পিরাপ্পান এবং মালায়ালাম সিনেমা আজাকিয়া রবণান, স্বপ্নলোকাথে বালাভাস্করন, কাভাডাম ইত্যাদিতে গুরুত্বপূর্ণ চরিত্রে অভিনয় করেন। ১৯৯৭ সালে তিনি সুপারস্টার রজনীকান্তের সঙ্গে তামিল সিনেমা অরুণাচলম এ অভিনয় করেন এবং তার ভূমিকা দর্শকদের প্রশংসা কুড়ায়। একই বছর তিনি মালায়ালাম ও তেলুগু সিনেমা সুবর্ণ সিংহাসনম, রথ যাত্রা এবং কল্যাণাপিট্টান্নু তে অভিনয় করেন।  ১৯৯৮ ও ১৯৯৯ সালে তিনি একাধিক মালায়ালাম ও তামিল সিনেমায় অভিনয় করেন, যার মধ্যে উধাভিক্কু ভারলামা, আসাই থাম্বি, সিদ্ধার্থ, ব্রিটিশ মার্কেট, চেনাপ্পারাম্বিল আনাকারিয়াম ইত্যাদি সিনেমা উল্লেখযোগ্য। ১৯৯৯ সালে তিনি কন্নড় সিনেমা জানুমদাথা এবং মালায়ালাম সিনেমা চার্লি চ্যাপলিন এ অভিনয় করেন। ২০০০ থেকে ২০০১ সালের মধ্যে তার জনপ্রিয় সিনেমাগুলোর মধ্যে রয়েছে ভানাথাই পোলা, নীনৈভেল্লাম নী, ভাঞ্চিনাথান, ধোস্ত ও লাভ চ্যানেল।  ২০০৩ থেকে ২০১৫ সাল পর্যন্ত তিনি মেলভিলাসম শরিয়ানু, নারণ, থ্রি কিংস, গডস ওন কান্ট্রি, অবতারম, মিলি ও পাতেমারি সিনেমায় অভিনয় করেন। এরপর ২০১৬ থেকে ২০২০ সালের মধ্যে তার অভিনীত উল্লেখযোগ্য সিনেমাগুলোর মধ্যে রয়েছে স্বর্ণ কদুভা, অচয়ান্স, নিথ্যাহারিথা নায়কান এবং ভূমিয়িলে মনোহর স্বাকরিয়ম।  তার দীর্ঘ চলচ্চিত্র অভিনয় জীবন প্রমাণ করে যে তিনি দক্ষ ও প্রতিভাবান একজন অভিনেত্রী, যিনি দক্ষিণ ভারতীয় চলচ্চিত্র জগতে নিজের শক্তিশালী অবস্থান তৈরি করেছেন।  অঞ্জু অরবিন্দ চলচ্চিত্রের পাশাপাশি টেলিভিশন জগতেও সক্রিয় ছিলেন। তিনি মালায়ালাম এবং তামিল ভাষার বিভিন্ন ধারাবাহিকে অভিনয় করেছেন। তার উল্লেখযোগ্য টিভি ধারাবাহিকের মধ্যে রয়েছে স্বপ্নম, চিন্তাভিশ্তয়া শুবহ মঙ্গল, আক্কারা আক্কারা, শুভলগ্নম এবং কালিয়ানমথালাম। এছাড়াও, তিনি জনপ্রিয় তামিল ধারাবাহিক কৃষ্ণদাসী এবং চেল্লামায়া তে অভিনয় করেছেন। অভিনয়ের পাশাপাশি তিনি উপস্থাপক হিসেবেও কাজ করেছেন এবং বিভিন্ন টেলিভিশন শোতে অংশ নিয়েছেন। টিভিতে তার কাজ ও অভিনয় তার বহুমুখী প্রতিভার প্রতিফলন, যা তাকে দর্শকদের মধ্যে আরও জনপ্রিয় করে তুলেছে।  তথ্যসূত্র  বিষয়শ্রেণী:তামিল টেলিভিশনের অভিনেত্রী বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:কেরলের অভিনেত্রী বিষয়শ্রেণী:ভারতীয় চলচ্চিত্র অভিনেত্রী
ওফে ওয়েরি হলো একটি ইগ্বো বিশেষ খাবার।  এটি নাইজেরিয়ার দক্ষিণ-পূর্ব অংশে জনপ্রিয়। এই স্যুপটি শামুক, গরুর মাংস, মিশ্র মাংস এবং মাছ দিয়ে তৈরি হয়।   উৎপত্তি  ইমো রাজ্য রাজধানী ওউয়েরিতে বসবাসকারী মানুষের মধ্যে স্যুপটি জনপ্রিয়।   সারসংক্ষেপ  এই স্যুপটি ইগ্বোদের মধ্যে অন্যতম সবচেয়ে দামি স্যুপ হিসেবে পরিচিত। এর জন্য এটি 'দক্ষিণ-পূর্বের রত্ন' নামে খ্যাত।  এর প্রস্তুতিতে বিভিন্ন ধরনের শাকসবজি যেমন অকাজি এবং উজিজা পাতা ব্যবহার করা হয়। যদি উজিজা সহজলভ্য না থাকে, তবে উগু একটি বিকল্প হিসেবে ব্যবহার করা যেতে পারে। অন্যান্য উপকরণগুলির মধ্যে বিভিন্ন ধরনের মাছ, মাংস, এবং চিংড়ি মাছ অন্তর্ভুক্ত। অফে ওয়োরি তেল থেকে তৈরি পাল্ম তেল দিয়ে রান্না করা হয় এবং স্যুপ ঘন করার জন্য আছি ব্যবহার করা হয়।  ওফে ওভেরি প্রায়শই সুজি, ফুফু, গুঁড়ো ইয়াম এবং এবার সাথে খাওয়া হয়।   আরও দেখুন    নাইজেরিয়ার রন্ধনপ্রণালী  ওউয়ারি   তথ্যসূত্র   বিষয়শ্রেণী:মাংসের পদ বিষয়শ্রেণী:সবজির পদ
২০১৮ ম্যান বুকার পুরস্কার ২০১৮ সালের ১৬ অক্টোবর প্রদান করা হয়। পুরস্কারের জন্য ১৩টি বইয়ের দীর্ঘ তালিকা প্রকাশ করা হয় ২৪ জুলাই এবং ২০ সেপ্টেম্বর ৬টি বইয়ের সংক্ষিপ্ত তালিকা প্রকাশ করা হয়। দীর্ঘ তালিকায় নিক নাসোর কমিক বই সাবরিনা স্থান পেয়েছিল, যা ছিল ম্যান বুকার পুরস্কারের ইতিহাসে প্রথম কোন কমিক বইয়ের মনোনয়ন।  অ্যানা বার্নস তার তৃতীয় উপন্যাস মিল্কম্যানের জন্য বুকার পুরস্কার অর্জন করেন। তিনিই উত্তর আয়ারল্যান্ডের বুকার পুরস্কার বিজেতা প্রথম সাহিত্যিক।  বিচারক প্যানেল  কাওমি এ্যন্থনি অ্যাপিয়াহ  ভাল ম্যকডারমিদ  লিও রবসন  জ্যাকুলিন রোজ  লিয়ানি স্যাপটন  মনোনয়ন (সংক্ষিপ্ত তালিকা)  লেখক শিরোনাম ধরন দেশ প্রকাশকঅ্যানা বার্নসমিল্কম্যান উপন্যাস যুক্তরাজ্য ফ্যাবার অ্যান্ড ফ্যাবার ইসি ইদুগইয়ানওয়াশিংটন ব্ল্যাক উপন্যাস কানাডা সার্পেন্ট'স টেইল ডেইজি জনসনএভরিথিং আন্ডার উপন্যাস যুক্তরাজ্য জোনাথন কেপরেচেল কুশনারদ্য মার্শ রুম উপন্যাস যুক্তরাষ্ট্র  জোনাথন কেপ রিচার্ড পাওয়ার্সদ্য ওভারস্টোরি উপন্যাস যুক্তরাষ্ট্র উইলিয়াম হেনিমেনরবিন রবার্টসনদ্য লং টেক শ্লোকগাঁথা যুক্তরাজ্য পিকাডর  মনোনয়ন (দীর্ঘ তালিকা)  লেখক শিরোনাম ধরন দেশ প্রকাশকবেলিন্ডা বুয়েীস্ন্যাপ ক্রাইম  যুক্তরাজ্য ব্যানটাম প্রেসঅ্যানা বার্নসমিল্কম্যান উপন্যাস যুক্তরাজ্য ফ্যাবার অ্যান্ড ফ্যাবারনিক ড্রানসোসাবরিনা কমিক যুক্তরাষ্ট্র  গ্রান্টাইসি ইদুগইয়ানওয়াশিংটন ব্ল্যাক উপন্যাস কানাডা সার্পেন্ট'স টেইলগাই গুনারত্নেইন আওয়ার ম্যাড অ্যান্ড ফিউরিয়াস সিটি উপন্যাস যুক্তরাজ্য টিন্ডার প্রেসডেইজি জনসনএভরিথিং আন্ডার উপন্যাস যুক্তরাজ্য জোনাথন কেপরেচেল কুশনারদ্য মার্শ রুম উপন্যাস যুক্তরাষ্ট্র  জোনাথন কেপসোফি ম্যককিনটোদ্য ওয়াটার কিওর উপন্যাস যুক্তরাজ্য হ্যামিশ হ্যামিল্টনমাইকেল ওন্দাতজেওয়ারলাইট উপন্যাস কানাডা জোনাথন কেপরিচার্ড পাওয়ার্সদ্য ওভার স্টোরি উপন্যাস যুক্তরাষ্ট্র উইলিয়াম হেনিমেনরবিন রবার্টসনদ্য লং টেক শ্লোকগাঁথা যুক্তরাজ্য পিকাডরশেলি রুনিনর্মাল পিপল উপন্যাস আয়ারল্যান্ড ফেবার অ্যান্ড ফেবারডনাল রায়ানফ্রম এ লো অ্যান্ড কোয়ায়েট সি উপন্যাস আয়ারল্যান্ড ডাবলডে আয়ারল্যান্ড  তথ্যসূত্র  বিষয়শ্রেণী:ব্রিটিশ সাহিত্য পুরস্কার বিষয়শ্রেণী:ইংরেজি ভাষার সাহিত্য পুরস্কার বিষয়শ্রেণী:সাল অনুযায়ী ম্যান বুকার পুরস্কার বিষয়শ্রেণী:বুকার পুরস্কার
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  — ফেরদৌস • ০৩:১৯, ১৪ আগস্ট ২০১৮ (ইউটিসি) মুহম্মদ মতিউর রহমান   – (অপসারণের প্রস্তাবনা দেখুনলগ দেখুন) () তথ্যসূত্রববিহীন জীবনী  মেরাজ (আলাপ) ১০:৫১, ২৬ জুলাই ২০১৮ (ইউটিসি)  উল্লেখযোগ্যতা পরিস্কার নয়।--মাসুম-আল-হাসান (আলাপ) ০৯:২৮, ১২ আগস্ট ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
পার্বতী মেল্টন একজন আমেরিকান মডেল এবং অভিনেত্রী যিনি তেলুগু এবং মালায়ালাম ভাষার চলচ্চিত্রে তার কাজের জন্য পরিচিত। পার্বতী ২০০৪ সালের মিস টিন ইন্ডিয়া বে এরিয়া  শীর্ষক সৌন্দর্য প্রতিযোগীতায় বিজয়ী হয়েছিলেন। তিনি একজন প্রশিক্ষিত ব্যালে এবং ধ্রুপদী ভারতীয় নৃত্যশিল্পী ।  পার্বতী তেলুগু ছবি ভেনেলা (২০০৫) -এর মাধ্যমে চলচ্চিত্র জগতে প্রবেশ করেন। ছবিটি সফল হয়েছিল। তিনি মোহনলালের সাথে মালায়ালম ছবি হ্যালো (২০০৭) -তে অভিনয় করেছিলেন।   পার্বতী অভিনেতা মহেশ বাবুর সাথে তেলুগু ফিল্ম ডুকুডু (2011) -এর একটি আইটেম গান পুভাই পুভাই  -এ উপস্থিত ছিলেন যা তার খ্যাতি অর্জনে সহায়ক হয়।    জীবনী  পার্বতীর জন্ম ক্যালিফোর্নিয়ার সান ফ্রান্সিসকোতে। তার পিতা স্যাম মেল্টন  একজন জার্মান / স্কটিশ এবং মা প্রীতি সিং  একজন পাঞ্জাবি, ভারতীয়  মহিলা। Chitchat with Heroine Parvati Melton – Interview. Chitramala.in. Retrieved August 23, 2012. পার্বতীর ছোট বোন আছে যার নাম আরিয়ানা সিতারা মেল্টন। Parvathi Melton. Lazydesis (December 30, 2008). Retrieved August 23, 2012.  পার্বতী একজন প্রশিক্ষিত ভরতনাট্যম নৃত্যশিল্পী। তিনি এমেরিভিল হাই স্কুল থেকে স্নাতক ডিগ্রি অর্জন করেন এবং ক্যালিফোর্নিয়ার বার্কলেতে অবস্থিত ভিস্তা কমিউনিটি কলেজে পড়াশোনা করেন। তিনি ২০০৪ সালে মিস টিন ইন্ডিয়া বে এরিয়া প্রতিযোগিতা এবং ২০০৫ সালে মিস ইন্ডিয়া লে ভিসেজ ইউএসএ প্রতিযোগিতার মতো বেশ কয়েকটি সৌন্দর্য প্রতিযোগিতা জিতেছিলেন।  ভিস্তা কলেজে অধ্যয়নকালে, পার্বতীকে তেলুগু ছবি ভেনেলা -তে প্রধান চরিত্রে অভিনয়ের প্রস্তাব দেওয়া হয়েছিল। পার্বতীর প্রথমে ইচ্ছা ছিল যে এই চলচ্চিত্রে কাজ শেষ হওয়ার পর তিনি আবার পড়াশুনা শুরু করবেন, কিন্তু ছবিটির বানিজ্যিক সাফল্য তার পরিকল্পনার পরিবর্তন করে।[ তথ্যসূত্র প্রয়োজন ]  তিনি ২০১২ সালে জমি লেনদেন ব্যবসায়ী শামসু লালানিকে বিয়ে করেন এবং তারপর চলচ্চিত্র জগত থেকে অবসর নেন।    চলচ্চিত্র তালিকা  বছর  চলচ্চিত্র  ভূমিকা  ভাষা  মন্তব্য  ২০০৫  ভেন্নেলা  পবনি  তেলুগু  তেলুগু অভিষেক  ২০০৬  গেম  স্বেতা  তেলুগু    ২০০৭  মধুমাসম  মায়া  তেলুগু    হ্যালো  পার্বতী  মালয়ালম  মালয়ালম অভিষেক  আল্লারে আল্লারি  স্বাথি  তেলুগু    ফ্ল্যাশ  মিথুনের স্ত্রী  মালয়ালম  সংক্ষিপ্ত উপস্থিতি  ২০০৮  গৌতম বুদ্ধ  প্রেরণা  তেলুগু    তথাগত বুদ্ধ  হিন্দি  হিন্দি অভিষেক   জলসা  জ্যোৎস্না  তেলুগু   – সেরা অভিনেত্রী বিভাগে ফিল্মফেয়ার পুরস্কার(তেলুগু)  ২০১১  দুকুডু  নৃত্যশিল্পী  তেলুগু  পোভাই পোভাই গানের দৃশ্যে  ২০১২  শ্রীমান্নারায়ণ  স্বপ্নিকা  তেলুগু    যামাহো যমা  স্বপ্না  তেলুগু   তথ্যসূত্র   বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় বংশোদ্ভূত মার্কিন অভিনেত্রী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:ক্যালিফোর্নিয়ার অভিনেত্রী বিষয়শ্রেণী:নিউ জার্সির অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ভারতে মার্কিন প্রবাসী অভিনেত্রী
link=উইকিপিডিয়া:বাংলাদেশের উপজেলার নিবন্ধ সমৃদ্ধকরণ প্রকল্প|left|80px সুধী, আমরা কয়েকজন বছরব্যাপী বাংলাদেশের উপজেলাসমূহের নিবন্ধ বাংলা উইকিপিডিয়ায় সমৃদ্ধ করার প্রকল্পে কাজ করছি। নিয়মিত একজন অবদানকারী হিসেবে ‘কয়েকটি নিবন্ধ সমৃদ্ধ করতে’ আপনাকেও এই প্রকল্পে আমন্ত্রণ জানাচ্ছি। ২০২০ সালের মধ্যে বাংলাদেশের সব উপজেলার নিবন্ধ বাংলা উইকিপিডিয়াতে সমৃদ্ধ ও মানসম্মত  করাই এই প্রকল্পের উদ্দেশ্য। যোগদান করুন: বাংলাদেশের উপজেলার নিবন্ধ সমৃদ্ধকরণ প্রকল্প। ধন্যবাদ - নাহিদ সুলতান (আলাপ), {{subst:#time:l G:i, d F Y}} (ইউটিসি)
জয়ন্তিলাল পারশোত্তাম ভানুসালি (; ১ জুন ১৯৬৪ – ৮ জানুয়ারি ২০১৯) একজন ভারতীয় রাজনীতিবিদ ছিলেন, যিনি গুজরাত বিধানসভায় ২০০৭ সাল থেকে ২০১২ সাল পর্যন্ত আবাসা বিধানসভা কেন্দ্রের বিধায়ক হিসেবে দায়িত্ব পালন করেছেন। ২০১৯ সালের ৮ জানুয়ারি ট্রেনে অজ্ঞাত আততায়ীদের হাতে খুন হন তিনি।  তথ্যসূত্র  বিষয়শ্রেণী:ভারতীয় জনতা পার্টির রাজনীতিবিদ বিষয়শ্রেণী:১৯৬৪-এ জন্ম বিষয়শ্রেণী:২০১৯-এ মৃত্যু বিষয়শ্রেণী:ভারতীয় রাজনীতিবিদ বিষয়শ্রেণী:গুপ্তহত্যার শিকার ভারতীয় রাজনীতিবিদ বিষয়শ্রেণী:গুজরাত বিধানসভার সদস্য ২০০৭-২০১২ বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:২০১৯-এ গুপ্তহত্যার শিকার রাজনীতিবিদ বিষয়শ্রেণী:২০১০-এর দশকে গুপ্তহত্যার শিকার এশীয় রাজনীতিবিদ
বার্বাডোস জাতীয় মহিলা ক্রিকেট দল বিশ্ব ক্রিকেটের মঞ্চে বার্বাডোসের প্রতিনিধিত্ব করে থাকে। এই দল মূলত দুটি প্রতিযোগিতায় অংশগ্রহণ করে, যথাক্রমে টুয়েন্টি২০ ব্লেজ ও মহিলাদের সুপার৫০ কাপ,  যা ক্রিকেট ওয়েস্ট ইন্ডিজ দ্বারা পরিচালিত। এই দল দুটি প্রতিযোগিতারই শেষ দুই আসলে চ্যাম্পিয়ন হয়েছে।  ইতিহাস বর্তমান দল বোল্ড অক্ষরে নাম লেখা খেলোয়াড়রা আন্তর্জাতিক ক্যাপ প্রাপ্ত (২০১৮–১৯ অনুযায়ী)    কিশোনা নাইট   ডিন্দ্রা ডটিন   হেইলি ম্যাথিউজ   ড্যানিয়েল স্মল   শার্লিন টেট   কেইসিয়া নাইট   আলিয়া অ্যালেন   শামিলিয়া কনেল   শাকিরা সেলমান   শানিকা ব্রুস   শান্যুট কেরিংটন  সম্মাননা  মহিলাদের সুপার৫০ কাপ:  বিজয়ী (৩): ২০১৫, ২০১৮, ২০১৮–১৯   টুয়েন্টি২০ ব্লেজ:  বিজয়ী (২): ২০১৮, ২০১৮–১৯  তথ্যসূত্র  বিষয়শ্রেণী:বার্বাডোস জাতীয় মহিলা ক্রীড়া দল বিষয়শ্রেণী:জাতীয় নারী ক্রিকেট দল বিষয়শ্রেণী:বার্বাডোসে মহিলা ক্রিকেট বিষয়শ্রেণী:ওয়েস্ট ইন্ডিজের মহিলা ক্রিকেট দল
গোপাল চন্দ্র লাহিড়ী (১৮৫৮-১৯৩৬) ছিলেন একজন সামন্তপ্রভু এবং উত্তরবঙ্গের শিক্ষার পথিকৃৎ। তিনি পাবনাতে এডওয়ার্ড কলেজ প্রতিষ্ঠা করেন।   প্রারম্ভিক জীবন   গোপাল চন্দ্র লাহিড়ী|থাম্ব  লাহিড়ী ১৮৫৮ সালে ব্রিটিশ রাজের বেঙ্গল প্রেসিডেন্সির পাবনা জেলার গোপালপুরের এক জোতদার পরিবারে জন্মগ্রহণ করেন। তিনি রাজশাহী কলেজে পড়াশোনা করছেন। তিনি রাজশাহী শহরে আইনজীবী শ্রীযুক্ত গুরুপ্রসাদ সেনের বাড়িতে বাস করতেন। সেখানে তিনি গুরুপ্রসাদ সেনের পুত্র রজনীকান্ত সেন গৃহশিক্ষক ছিলেন, যিনি পরবর্তীতে একজন বিশিষ্ট কবি হিসেবে পরিচিতি লাভ করেন। তিনি ১৮৮২ সালে রাজশাহী কলেজ থেকে স্নাতক ডিগ্রি অর্জন করেন।   পেশাগত জীবন   ১৮৮৪ সালের মার্চ মাসে লাহিড়ী পাবনায় ইংরেজি মাধ্যমের পাবনা ইনস্টিটিউশন নামে একটি স্কুল প্রতিষ্ঠা করেন। এই স্কুলের আর্থিক সহায়তা প্রদান করেছিল ভাদুড়ী জমিদার পরিবার, যা তাহেরপুর রাজ পরিবার নামেও পরিচিত। তিনি এই প্রতিষ্ঠানের প্রধান শিক্ষক ও অধ্যক্ষ ছিলেন। ১৮৯৮ সালের জুলাই মাসে তিনি পাবনা ইনস্টিটিউশন (কলেজ) প্রতিষ্ঠা করেন এবং এটি কলকাতা বিশ্ববিদ্যালয়ের সঙ্গে সংযুক্ত হয়। ১৯০৬ সালে এর নাম পরিবর্তন করে পাবনা কলেজ করা হয় এবং ১৯১১ সালে এটি এডওয়ার্ড কলেজ নামে পুনরায় নামকরণ করা হয়, যা সম্রাট সপ্তম এডওয়ার্ডের নামে রাখা হয়। পরবর্তীতে এটি রাজশাহী বিশ্ববিদ্যালয়ের অধিভুক্ত হয়।  লাহিড়ী ১৯১৪ সাল পর্যন্ত এডওয়ার্ড কলেজের অধ্যক্ষ ছিলেন। এরপর তার স্থলাভিষিক্ত হন রায় রাধিকা নাথ বোস।   মৃত্যু ও উত্তরাধিকার   লাহিড়ী ১৯৩৬ সালে মৃত্যুবরণ করেন। তার মৃত্যুর পর, পাবনা ইনস্টিটিউশন (স্কুল) তার নামে পরিবর্তন করে পাবনা গোপালচন্দ্র লাহিড়ী ইনস্টিটিউশন রাখা হয়। বর্তমানে গোপাল চন্দ্র ইনস্টিটিউশন হাই স্কুল পাবনা জেলার অন্যতম প্রাচীন বিদ্যালয়। এডওয়ার্ড কলেজও পাবনা জেলার প্রাচীনতম কলেজ হিসেবে পরিচিত।   তথ্যসূত্র   বিষয়শ্রেণী:১৮৫৮-এ জন্ম বিষয়শ্রেণী:১৯৩৬-এ জন্ম বিষয়শ্রেণী:রাজশাহী কলেজের প্রাক্তন শিক্ষার্থী বিষয়শ্রেণী:পাবনা জেলার ব্যক্তি বিষয়শ্রেণী:বাঙালি শিক্ষাবিদ